
Rhan 1 – Tudalen 1 – 10

Cyfeirnodi - 20-23
Atodiadau - 23
	Templed Profiad Proffesiynol 1:
	

	Safon Addysgeg
	Asesu ar gyfer dysgu

	Beth wnaethoch chi a pham?

	Un ffordd o asesu’r disgyblion oedd wrth edrych arnynt yn adrodd yr esboniad gyda symudiadau. Felly, trefnwyd cyfres o wersi ar Solid, Hylif a Nwy ar ddull Pie Corbett. Roedd pob un yn awyddus i’w wneud ac wedi dysgu’r darn yn dda cyn gwneud gwaith ysgrifennedig. mai’r disgyblion. Helpwyd bod y disgyblion wedi penderfynnu ar y symudiadau fel dosbarth. Wrth wneud tasgau ar Solid, Hylif a Nwy gwelir yr eirfa wyddonol yn cael eu defnyddio ac roedd hyn yn dangos i mi bod y disgyblion, nid yn unig wedi dysgu’r darn ond yn defnyddio’r geirfa yn eu gwaith.

Ar ôl dysgu’r darn, ysgrifennwyd y disgyblion yr esboniad ar y cyflyrau. Penderfynais asesu’r disgyblion drwy wneud Meini Prawf Llwyddiant. Roeddent wedi penderfynnu ar hyn fel dosbarth. Golygai hyn bod y disgyblion yn gwybod beth fyddai angen cynnwys i greu esboniad da ac roedd hyn wedi dechrau trafodaethau rhwng eu cyfoedion er mwyn helpu yw gilydd.

Ar ôl ysgrifennu’r esboniad roeddent yn hunan asesu eu gwaith. Awgrymais iddynt ddarllen trwy’r gwaith er mwyn rhoi cyfle i fyfyrwyr ac i hunanwerthuso, neu i wneud penderfyniadau am eu proses ddysgu, yn seiliedig ar feini prawf y maent wedi cytuno arnynt. Roedd Meini Prawf Llwyddiant wedi cael eu rhannu mewn I 3 gallu gan ddisgwyl fwy or gallu uwch. e.e.. cysyllteiriau amser.

Ar ôl hynny roeddent angen asesu pâr er mwyn rhoi adborth i'w gilydd ar eu gwaith. Mae'n helpu’r disgyblion i ddatblygu sgiliau gydol oes wrth asesu a rhoi adborth i eraill, a hefyd yn rhoi'r sgiliau iddynt wella gwaith eu hunain. Gwelir y disgyblion yn cael trafodaeth rhwng ei gilydd wrth asesu cyfoedion. Roeddent yn gofyn iddynt ymalaethu ar yr hyn a ddwedwyd yr yr esboniad ysgrifennedig ac yn cynnig adorth I wella.

	Beth rydych chi wedi’i ddysgu?

	Rydym yn gwybod bod asesu ar gyfer dysgu yn ddull o addysgu a dysgu sy'n creu adborth i ddisgyblion i wella ei berfformiad.

Gwelwyd yn ystod y cyflwyniad bod cwestiynu pwrpasol yn arf asesu ar gyfer dysgu. Roeddwn yn gofyn am lawer o adborth wrth gyflwyno ac yn gofyn iddynt ddangos bodiau ar ddiwedd y cyflwyniad er mwyn sicrhau dealltwriaeth llawn. Oes oedd un rhywbeth nad oeddent yn deall neu os oedd cwestiynau oedd cyfle i ofyn pryd hynny ac yr oeddwn yn sicrhau bod pob un yn deall cyn dechrau. Gwelwyd pob un yn awyddus i wneud y dasg ac roedd hyn oherwydd fy mod wedi asesu ar gyfer dysgu dros y gwersi blaenorol ac wedi ailadrodd / treulio fwy o amser ar yr hyn nad oeddent yn hollol hyderus yn sôn amdano e.e.. y moleciwlau ar eirfa wyddonol fel anweddu, cyddwyso.

Dysgais fod asesu ar gyfer dysgu yn fy ngalluogi i ganfod a ydy’r dysgwr wedi ennill y sgiliau, y wybodaeth a’r ddealltwriaeth yn ystod y dasg. Roedd gwneud Meini Prawf Llwyddiant fel dosbarth yn golygu bod y disgyblion yn hollol ymwybodol o’r hyn a gofynnir iddynt wneud yn y dasg. Mi wnes i sicrhau bod pob disgybl wedi gludo’r daflen M.P.Ll ar ôl nod y dasg er mwyn cyfeirio yn ôl ato yn ystod y wers.  



	Beth nesaf?

	Gwelwyd bod rhai disgyblion Blwyddyn 3 yn llai hyderus yn hunan asesu ac yn gweld yn galed clodfori Gwaith llwyddiannus, felly byddaf yn defnyddio hunan asesu yn fwy aml er mwyn iddynt ddod i arfer gyda’i ddefnyddio.

Roedd pob un yn hollol ymwybodol o’r hyn a disgwylir yn ôl y M.P.Ll yn ôl eu gallu penodol y plentyn, ond oedd rhai yn poeni nad oeddent wedi defnyddio digon o’r sgiliau yna yn ei gwaith.

Byddaf hefyd yn gwneud llawer fwy o asesu pâr oherwydd gwelwyd y disgyblion yn cael trafodaethau aeddfed iawn ac yn awyddus i ddarllen gwaith eraill.




	[bookmark: tblHere]Templed Profiad Proffesiynol 2:
	

	Safon Addysgeg
	Profiadau dysgu cyfunol


	Beth wnaethoch chi a pham?

	Mae dysgu cyfunol yn ddull addysgu sy’n intergreiddio technoleg a dulliau traddodiadol gan roi mwy o hyblygrwydd I fyfyrwyr addysgu eu profiadau dysgu. Un enghraifft o hyn a wnes I yn ystod fy mhorfiad dysgu oedd, gosod gwaith gwaith cartref iddynt greu cyflwyniad yn y Gymraeg neu’r Saesneg am eu hoff anifail. Rhoddwyd tri wythnos iddynt wneud, roedd angen iddynt wneud gwaith ysgrifenedig yn arwain at wneud y cyflwyniad gan greu sgript i’w ddysgu a phwerbwynt i’w gyflwyno.

Darparwyd adnoddau a gwersi I’r disgyblion ddysgu sut i greu pwerbwynt gan gyflwyno. Er mwyn arwain at wneud y cyflwyniad, roeddent yn gwneud ymarferion gyda chyfoedion ac yn annibynnol, gan weithio ar brosiectau a thasgau ar hyn a ddysgwyd yn flaenorol.

Wrth ddefnyddio dulliau profiadau dysgu cyfunol roedd angen sicrhau bod pob disgybl yn y dosbarth yn cael cyfleuoedd dysgu cyfartal. Mewn dosbarth o bron i 30 o alluoedd gwahanol, roedd hyn yn gallu bod yn heriol. Wrth gyflwyno’r gwaith cartref, roedd wedi cael eu rhannu mewn i 3 gallu gwahanol, roedd y gallu is ar gael yn ysgrifenedig ac roedd yna ddewis i chwarae recordiad yn dweud yr hyn a disgwylir wrthynt.

	Beth rydych chi wedi’i ddysgu?

	Mae dysgu cyfunol yn bwysig oherwydd bod addysg yn symud ychydig o ddulliau traddodiadol addysgu. Dysgais fod nawr gennym fynediad I dechnegau ac adnoddau gallwn deilwra’r profiad dysgu ar gyfer pob disgybl. Gwelais hyn yn ddefnyddiol oherwydd roedd yn cynnig hyblygrwydd a gellir eu personoli pryd i’w gwblau. Yn bwysicach fyth, mae’n golygu’r gallu iddynt ddysgu ar eu cyflymder eu hunain.

Roedd hefyd yn aros i mewn amseroedd cinio a chwarae ac roedd sesiwn gorffen gwaith ar brynhawn Ddydd Gwener er mwyn bod myfyrwyr yn gallu defnyddio amser ysgol ar gyer gwneud dasg neu I ofyn cwestiynau.

	Beth nesaf?

	Roedd y cyflwyniadau yn arbennig o dda ac roedd nifer fawr wedi cyflawni’r Meini Prawf Llwyddiant. Gwelir nifer o ddsigyblion gallu is yn sereni a pan oeddwn yn gofyn sut oeddent wedi gweld y dasg, roedd nifer yn dweud eu bod yn hoff fod ganddynt ddigon o amser i’w gwblhau 






	Templed Profiad Proffesiynol 3
	

	Safon Addysgeg
	Cyd-destunau dilys bywyd go iawn


	Beth wnaethoch chi a pham?

	Dysgais gyfres o wersi mathemateg ar drosi o Kg i g a mI  I l.  Yn y cyflwyniad, mesurais allan cynhwysion ar gyfer creu cacennau siocled.  Roedd y disgyblion wedi ymddiddori yn hyn ac wedi gofyn am goginio rhywbeth eu hun.  Gwrandawais ar lais y disgybl ac oherwydd roeddwn yn gwybod eu bod yn ymateb yn dda I bethau gweladwy, yn enwedig yn fathemateg, penderfynom I goginio bara.  Roedd digwyl iddynt weithio mewn grwpiau o dua 3-4 gan fesur cynhwysion eu hun.

Trwy wneud gweithgareddau fel coginio, roeddwn yn datblygu sgiliau mathemateg bob-dydd y disgyblion. Roedd hyn yn wers o fewn y cyd-destunnau bywyd go-iawn, ac hefyd yn y maes dysgu a phrofiad gwyddoniaeth a thechnoleg, mathemateg a rhifedd.

Roedd y disgyblion yn mesur pethau yn fanwl gywir.  Gwelir hefyd y plant yn dysgu am draws-newidiadau metrig, eu cymharu, eu hychwanegu/tynnu, darllen ryseitiaua throsi un mesuriad I un arall. Yn ogystal a dyblu ryseitiau I wneud fwy o fara. Roedd y disgyblion yn gofyn cwestiynau ac yn trafod tymheredd coginio.  Gwelwyd pob un o’r disgyblion wedi ymddiddori yn y dasg ac yn cyfeirio yn ol at yr hyn a ddysgwyd yn flaenorol am fesuriadau er mwyn  eu helpu.

	Beth rydych chi wedi’i ddysgu?

	Dysgais fod coginio yn bwysig oherwydd y manteision cymdeithasol, gwelir y disgyblion yn trafod gyda’u cyfoedion am yr hyn yr oeddent yn gwneud gan ofyn I eraill I wirio yr hyn a mesurwyd. Felly, mae gwneud bwyd mewn ystafell ddosbarth yn hwyl oherwydd mae’n helpu I adeiladu sgiliau gwaith tim.

Y prif beth a ddysgais yw bod addysgu plant sut I goginio nid yn unig yn caniatau iddynt ddysgu sgiliau gydol oes ond hefyd yn helpu annog diddordeb mewn bwyd ac arferion bwyta’n iach. Mae manteision iechyd yn anochel o wybod sut I goginio’n iawn. Dywed nifer o ddisgyblion nad oeddent wedi coginio erioed o’r blaen. Felly roeddwn yn dechrau trafodaethau er mwyn esbonio iddynt.

	Beth nesaf?

	Dysgais bod coginio yn galluogi plant I deimlo eu bod wedi cyflawni rhywbeth sydd wedyn yn gwella’u hunan-hyder.  Felly, mae hyn yn rhywbeth y byddaf yn bwriadu gwneud yn yr ystafell ddosbarth.

Ar y cyfan, roedd y disgyblion wedi gweithio’n annibynnol ond roedd angen ychydig o help llaw ar rai grwpiau. Y tro nesaf, byddaf yn yn treulio mwy o amser ar y dasg gan ddisgwyl iddynt I ddatrys problemau ar ben eu hunain.




	Templed Profiad Proffesiynol 4
	

	Safon Addysgeg
	Themâu traws-gwricwlaidd


	Beth wnaethoch chi a pham?

	Mi wnes i heriau ar losgfynyddoedd oherwydd, dyma thema gofynnwyd gan y disgyblion. Trefnwyd carwsél o weithgareddau gan ddisgwyl i'r disgyblion weithio'n annibynnol yn y tasgiau. 
Gwelir y disgyblion yn gwella sgiliau trawsgwricwlaidd. Roedd yn wers gwyddoniaeth a thechnoleg, ond roedd y heriau yn cwmpasu mathemateg a rhifedd, ieithoedd llythrennedd a chyfathrebu ac Iechyd a lles yn rhan o’r tasgau yma. Gwelir hefyd cyfle i wella ar amryw o sgiliau heb yn wybod iddynt e.e.. angen cyfieithu o’r Saesneg i’r Gymraeg wrth neud y daflen wybodaeth. 

Yn y Den Darganfod roedd yn bwrw’r maes dysgu a phrofiad Gwyddoniaeth a Thechnoelg. Roedd angen i’r disgyblion 
ddilyn cyfarwyddiadau i wneud arbrawf o echdoriad llosgfynydd. Holi’r plant i ragfynegi cyn gwneud yr arbrawf gan nodi rhesymau pam roeddent yn credu hyn.  Ar ol hynny daethwyd i gasgliad ar effaith yr arbrawf. 

Yn y Cyfri a chyfrifo roedd angen creu graff digidol oar uchder llosgfynyddoedd y byd. Roedd hyn yn y maes dysgu mathemateg a rhifedd, ond hefyd Gwyddoniaeth a Thechnoleg oherwydd eu bod yn sgill yn eu hunan i greu graff digidol.
 
Roedd yna Orsaf Iaith ac roedd pob disgybl yn llwyddiannys yn creu taflen wybodaeth ddiddorol yn seiliedig ar un llosgfynydd. Roedd yna taflenni geirfa i helpu’r rhai gallu is ac roedd fwy yn disgwyliedig or gallu canol ac uwch. Roedd hyn yn bwrw’r maes dysgu a phrofiad ‘Ieithoedd, llythrennedd a chyfathrebu’ ac hefyd roedd yna ‘secret teaching yn digwydd gan fod disgwyl i’r disgyblion trosi’r gwybodaeth o’r we yn saesneg i’r gymraeg ar eu taflenni gwybodaeth.
 
 
Roedd y Cwtsh Creadigol yn ffordd da o fwrw’r Celfyddydau Mynegiannol, ond hefyd yn wers Iechyd a Lles. Disgwylir iddynt efylchu gwaith yr arlunydd Margaret Godfrey ar losgfynyddoedd gan ddangos yr wahanol adrannau I’r llosgfynyddoedd. 




	Beth rydych chi wedi’i ddysgu?

	Dysgais bod sgiliau llythrennedd, rhifedd a chymhwysedd digidol yn rhan hanfodol o fywyd ysgol ac mae rhaid cael y gallu sylfaenol er mwyn gallu gwneud tasgau tu hwnt. Mae hynny yn cynnig ystod o fedrau sy’n hanfodol ar gyfer dysgu unrhyw wers ac i ddisgyblion allu cymryd rhan yn llwyddiannus yn y tasgau. Mae pwysigrwydd amlwg y dylid eu canfod ar draws y cwricwlwm ac ym mhob maes dysgu. 

Dysgais bod gwaith trawsgwricwlaidd yn golygu eu bod yn ddatblygu gwybodaeth, sgiliau a dealltwriaeth wrth eu hysgogi i ddysgu trwy bynciau ysgogol a rhyng-gysylltiedig. Mae astudiaeth sy'n drawsgwricwlaidd yn sy'n ennyn dychymyg a diddordeb y plant.

Er mai sylfaen y gwersi oedd Gwyddoniaeth a thechnoleg roedd yn bwrw’r 6 Maes Dysgu a Phrofiad. Gwelir pob disgybl ar dasg trwy gydol y gwersi ac yn deall beth oedd yn disgwyliedig ohonynt yn y gwersi. Gwelir llawer iawn o ddysgu annibynnol yn digwydd ac yn cynhyrchu gwaith o safon yn ol eu gallu pendol.



	Beth nesaf?

	Gwelir defnydd effeithiol o addysgu trawsgwricwlaidd, felly byddaf yn parhau I’w ddefnyddio yn fy nghwersi yn y dyfodol.  Tro nesaf, hoffwn gael grwp yn gwneud tasg yn yr awyr agored. Roedd yr iard chwarae wrth ochry r ystafell ddosbarth, felly byddwn yn gallu cadw llygaid ar y disgyblion er mwyn sicrhau eu bod ar dasg. 










	Targedau
	Sut ydwyf yn gweithio ar hyn
	Mae enghraifft i gael…..

	
1.Adolygu sgiliau cyfeirnodi, yn arbennig wrth gyfeirnodi llyfrau ar y rhestr gyfeirnodi.

	
Roeddwn wedi argraffu’r llyfr Cyfeirnodi Havard a’I gaddw wrth fy ochr wrth wneud yr aseiniad er mwyn gwirio.
	Llywodraeth Cymru, 2021. Y Pedwar Diben. [Online] 
Available at: https://hwb.gov.wales/cwricwlwm-i-gymru/cyflwyniad/
[Accessed 2 Ebrill 2023].


	2. Dadansoddi yn ddyfnach wrth drafod ffynonellau er mwyn datblygu sgiliau critigol.

	Roeddwn yn ymchwilio’n ddyfnach mewn i’r hyn a ddwedwyd wrth i ymchwilio.
	Gwelir enghraifft wrth i mi gymharu dwy theory, Vygotsky a Dewey ar hyn yr oeddent yn credu am disgyblion yn dysgu’n gymdeithasol.




Adfyfyriwch yn feirniadol ar eich cynnydd wrth gynllunio, paratoi ac addysgu gwersi sy’n ymgorffori egwyddorion pedagogaidd (Dylid cymryd y dystiolaeth hon o’ch Pasbort Dysgu Proffesiynol – PDP). Dylid nodi hyd at 3 o’r egwyddorion pedagogaidd hyn fel maes ar gyfer datblygu a chyfiawnhau camau nesaf eich datblygiad.

Yn yr aseiniad yma, fy mhrif nod yw adfyfyrio’n feirniadol ar fy nghynnydd wrth gynllunio, paratoi ac addysgu gwersi yn ystod fy Mhrofiad Dysgu. Gobeithiwn fydd hyn yn gwella fy sgiliau personol ar lawr y dosbarth. Bydd yr aseiniad yma yn rhoi cyfle i mi adfyfyrio’n feirniadol ar yr hyn rwyf wedi gwneud ac yr hyn yr hoffwn integreiddio i mewn i’r ystafell ddosbarth yn y dyfodol agos.  Mae gwerthuso a derbyn gwybodaeth newydd yn hanfodol i fy ngallu wrth symud o fod yn ddarpar athrawes i athrawes gymwysedig. Felly, yr wyf hefyd yn awyddus i ddysgu fwy am y llenyddiaeth y tu ôl i’r egwyddorion pedagogaidd ac i herio’r damcaniaethau sydd o blaid ac yn erbyn.  
“Mae addysgu da yn golygu dilyn egwyddorion asesu ar gyfer dysgu” (Donaldson 2015). Yn dilyn fy nhrydydd profiad dysgu proffesiynol mae gen i chwilfrydedd am asesu ar gyfer dysgu. Felly, yr wyf wedi penderfynu ffocysu ar yr egwyddor pedagogaidd yma yn yr aseiniad. Byddaf yn bendant yn neilltuo amser i ymchwilio mewn i’r egwyddorion bedagogaidd eraill yn y dyfodol agos wrth gwblhau fy mhasbort dysgu proffesiynol.  
“Asesu ar gyfer dysgu yw’r broses o geisio a dehongli tystiolaeth y gall dysgwyr a’u hymarferwyr ei defnyddio er mwyn penderfynu ble mae’r dysgwyr arni yn eu dysgu, ble mae angen iddynt fynd a’r ffordd orau o gyrraedd yno” (Llywodraeth Cymru, 2013)
Yn amlwg, mae asesu ar gyfer dysgu yn hanfodol mewn addysg oherwydd bod ‘newid sylweddol’ wedi dod yn ddiweddar ar rôl asesu o fewn addysg ar lefel genedlaethol yn ôl Cwricwlwm i Gymru (Llywodraeth Cymru, 2022). Nodwyd mai diben asesu yw cefnogi dysgwr yn ôl eu gallu penodol ac i symud y dysgu ymlaen, “gan sicrhau eu bod yn cael eu cefnogi a'u herio” (Llywodraeth Cymru, 2022). “Bydd ysgol yn cynllunio cwricwlwm, yn dewis yr wybodaeth, y sgiliau a'r profiadau sy'n cefnogi eu dysgwyr orau yn y ffyrdd a ddisgrifir yn Gwricwlwm i Gymru” (Llywodraeth Cymru, 2022). Bydd yr ysgol yn gwneud “trefniadau asesu i gefnogi pob dysgwr i symud ymlaen mewn perthynas â chwricwlwm eu hysgol.” (Llywodraeth Cymru, 2022). Gellir gweld bod  Asesu ar Gyfer Dysgu “yn anelu at gau’r bwlch rhwng sefyllfa bresennol dysgwr a lle mae angen iddynt fod yn ei ddysgu” ma(Hargreaves, 2005).  Datganwyd bod athrawon medrus yn cynllunio tasgau sy'n helpu dysgwyr i wneud hyn gan addasu’r gwaith yw anghenion penodol (Broadfoot, et al., 2002). Mae’r strategaethau wedi'u cysylltu'n uniongyrchol â gwelliannau ym mherfformiad disgyblion.
Dywed ymchwil mai nid gwaith athrawon yw trosglwyddo gwybodaeth, ond ei ddiben yw creu amgylchiadau dysgu effeithiol ar gyfer eu disgyblion (Wiliam, 2011). Y nodweddion dysgu allweddol yw eu bod i ennyn diddordeb y plant ac yn caniatau i’r dysgu fynd i’r cyfeiriad a fwriadwyd (Brown, 2005). Yr unig ffordd y gallwn wneud hyn yw drwy asesu (Wiliam, 2011). Dysgwyd felly mai asesu yw’r bont rhwng addysgu a dysgu (Torrance & Pryor, 1998).
Pan fydd athrawon yn trafod asesu, maen’t yn aml yn cyfeirio at ddau fath – ‘ffurfiannol’ a ‘chrynodol’.  Mae asesu ffurfiannol yn digwydd trwy gydol y flywyddyn, ac yn ceisio gwella cyflawniad disgyblion o amcanion dysgu, mae hyn yn golygu gellir gefnogi anghenion penodol myfyrwyr (Theall & Franklin, 2010). Mae asesu ffurfiannol yn cyfeirio at: cwestiynu, rhoi adborth, hunan asesu ac asesu cyfoedion (Blackà, 2003).  
Wrth gymharu hyn, mae asesiadau crynodol yn dod i gasgliad ar wybodaeth, ar eu llwyddiant ar ddiwedd amser o ddysgu. (Harlen & James, 1997). Mae asesiadau crynodol bron bob amser yn cael eu graddio'n ffurfiol (Taras, 2009).  Mae angen defnyddio’r ddau ffordd o asesu yma ar y cyd. (Wininger, 2005).

Cwestiynu 
Clywir y datganiad pwerus “cwestiynu yw'r grym y tu ôl i ddatblygu meddwl ac asesu ar gyfer dysgu yn yr ystafell ddosbarth” gan Lywodraeth Cymru (2022) mewn Cyfarfod Athrawon yn ystod fy nhrydydd Profiad Dysgu. Felly, hoffwn ymhelaethu ar gryfder cwestiynu yn yr ystafell ddosbarth.
Wrth ystyried asesu ar gyfer dysgu mae rhaid ystyried yr egwyddorion i gwestiynu effeithiol. Mae cwestiynu yn sgil addysgu sy'n galluogi'r addysgwr i wirio dealltwriaeth y plant, gan ymhelaethu gan ddyfnhau'r testun (Marshall & Drummond, 2006). Mae’r cwestiynau mwyaf effeithiol yn cael eu cynllunio ymlaen llaw (James & Pedder, 2006). Mae hyn yn sicrhau cyfres o gwestiynau sydd yn medru adeiladu ar y broses o feddwl y disgyblion (Black, et al., 2003).
Wrth i ni gael y plant i feddwl am y cwestiynau a ofynnir, mae rhaid bod yn gynhwysol (Sardareh, et al., 2014). Sylweddolais yn fuan yn ystod trafodaethau bod llawer o ddisgyblion yn stopio meddwl gan ddeall na fyddai’r athrawes yn cwestiynu nhw. Felly mae defnyddio’r rheol ‘dim dwylo i fyny’ yn sicrhau bod pawb yn gynwysiedig (Dixon, et al., 2009). Mae llawer o bethau cadarnhaol i beidio rhoi dwylo i fyny. Mae'n tueddu o gynyddu ymgysylltiad oherwydd bod disgyblion yn derbyn y gellir cael eu galw ar unrhyw adeg, felly yn deall bod angen iddynt talu sylw  (Black, et al., 2003).  Hefyd mae’n symud y ffocws oddi ar yr un plant sydd bob amser yn awyddus i rannu ateb, ac yn rhoi mwy o syniad i’r athro sut mae pob plentyn yn deal y cysyniad (Black, Harrison, & Lee, 2003) Er dweud hyn mae’n bwysig darparu sgaffaldiau i’r disgyblion y gallant eu defnyddio pan nad ydynt yn gwybod ateb (Black, et al., 2003). Mae hyn yn helpu i leihau gorbryder a hefyd yn darparu dewisiadau amgen i "Dwi ddim yn gwybod" (Shepard, 2001). Bydd y sgaffaldiau hyn yn dod yn ail natur (Shepard, 2001).
Egwyddor pwysig arall sydd angen ei hystyried wrth gwestiynu plant y dosbarth ydy rhoi amser digonol iddynt er mwyn rhoi ymatebion estynedig a mwy hyderus.  “For many teachers, the mean wait time is less than one second” (Rowe, 1974).  Canfu Rowe (1974) fod aros tua thair i bum eiliad cyn gofyn am ymateb wedi dod ag ymatebion gwell gan fwy o fyfyrwyr. Gwelais yr amser aros yma’n anodd yn ystod fy ymarfer ac yn ysu i gario ymlaen gyda bwrlwm dosbarth ond wrth geisio fod yn amyneddgar ac aros, roedd yr ymatebion llawer mwy dwfn a chywrain.
Sylweddolais wrth ddilyn ymatebion y disgyblion, bod cwestiynu gofalus sydd wedi’i pharatoi yn annog meddwl a sgwrs ymhellach. Dywed Black a Wiliam (1998) mae'n hanfodol bod trafodaethau’n ble mae disgyblion yn cael amser i fyfyrio ac mae pawb yn cael cyfle i rhannu’r hyn y maent yn credo (James & Pedder, 2006). Yn ystod fy mhrofiad PAP, roedd y disgyblion yn gyfarwydd gyda system llais y disgybl ac yn awyddus iawn i rannu’u syniadau am losgfynyddoedd. Sylweddolais pwysigrwydd o gwestiynu gofalus ac agored gan adeiladu ar eu sgiliau blaenorol a’u gwybodaeth.  Yn naturiol arweiniodd hyn at weithgareddau a oedd yn cwmpasu’r meysydd dysgu a phrofiad i gyd. Llwyddwyd I greu meysydd mentro diddorol gan ddefndydio system cylchdroi.                                                                                                                                                             Gorsaf Iaith – creu taflen wybodaeth yn seiliedig ar losg fynydd enwog                                                    Cyfrif a Chyfrifo – creu graffiau o uchder losgfynyddoedd gan ddefnyddo Technoleg Gwybodaeth                                                                                                                                                  Den Darganfod – i ddilyn cyfarwyddiadau ar sut i greu arbrawf o losgfynnydd yn echdyrru.                                                                                                                                                     Cwtsh Creadigol – efelychu dull Godfrey i greu llosgfynydd.                                                     Roedd   brwdfrydedd y disgyblion yn rymus gan berchnogi’u taith dysgu. 

Yn ystod fy Mhrofiad Dysgu, llwyddais i ddatblygu sgil o ofyn cwestiynau agored yn hytrach na rhai caedig, roedd hyn yn caniatáu i bob unigolyn i roi ateb rhydd (Wasik & Hindman, 2013).  Mae cwestiynu agored yn caniatau amrywiaeth eang o ymatebion gan allu ymhelaethu ar atebion (Tasker & Cisneroz, 2019). Roeddwn o hyd yn sicrhau digon o amser i feddwl ac yn gofyn iddynt roi dwylo ar y pen os oedd ateb ganddynt. Dangosai hyn i mi faint o blant oedd yn deall yr hyn yr oeddwn wedi gofyn ac nad oedd nifer wedi gwneud byddwn yn gofyn am yr hyn nad oeddent wedi deall (Black & Wiliam, 1998). Roedd cwestiynau penagored yn cyflwyno mewnwelediadau newydd i mi ar sut oedd y plant yn meddwl ac roedd yr adborth a gafwyd yn annisgwyl yn aml (Chen, et al., 2020). Roedd yn darparu fwy o fanylion am yr hyn yr oeddent wedi deall am y dasg dan sylw.
Dywed ymchwil bod cwestiynau penagored yn ffordd effeithiol o herio’r disgyblion a dysgu mwy am y ffordd y maen’t ym meddwl (Badger & Thomas , 1991).  Dywed bod  annog ymatebion estynedig yn caniatáu resymu, meddwl a myfyrio. Rhai enghreiffitau o’r hyn a ddefnyddias oedd "Beth yw eich barn chi...?" a "Sut wnaethoch chi benderfynu ar hyn...?"  Hefyd, dengys fod y strategaethau hyn yn gymorth i ddisgyblion isel eu cyflawniad i wella eu dysgu (Arsyad, et al., 2017).
Dull sy’n defyddio’r cysyniad tebyg o gynhwysiad ydy y ‘ffyn lollipop. Gan symud ymlaen i bwysigrwydd i gynnwys pawb i feddwl am y cwestiynau, anogais y disgyblion i wrando ac ymateb i ymatebion ei gilydd yn hytrach nag aros i mi i arwain pob pwynt (Ward, n.d.) Dywed Williams (2006) mai dim ond tua chwarter y disgyblion sy'n codi eu dwylo i gynnig atebion yn y dosbarth.  Mae'r Athro Dylan Williams yn argymell amrywiaeth o dechnegau holi dim dwylo fel dull asesu i gynyddu ymgysylltiad pob plentyn yn yr ystafell ddosbarth (Wiliam, 2011). Un techneg y mae Williams yn canolbwyntio arni yw defnyddio ffyn lolipop i ddewis enwau ar hap (William, 2006). Mae hyn yn annog plant i ganolbwyntio gan y gellir gofyn iddynt roi ateb ar unrhyw adeg yn ystod y wers.  Yn eu archwiliad, daeth i’r canlyniad fod y plant a oedd yn flaenorol yn amharod i roi atebion ar ddechrau'r astudiaeth wedi cynyddu eu hyder a daeth yn fwy parod i gymryd rhan gan rhoi atebion (Wiliam, 2006). Cynhalodd holiadur dosbarth hefyd ac roedd y canlyniadau wedi dangos bod plant yn cytuno eu bod yn talu mwy pan ddefnyddir ffyn lolipop fel dull o holi ar hap (Wiliam, 2011).
Anghytunai David Didau gyda’r gosodiad yma - “the power to select who answers our questions should be treasured, just ask a question and allow a hands-up culture to thrive” (Didau, 2015). Er fy mod yn cytuno gyda’r pwyntiau pwysig yn erbyn cwestiynu lollipop, mae hefyd yn bwysig rhoi sylw i fanteirion galw ar hap a’r effaith cadarnhaol a gaiff ar ystafelloedd dosbarth. Yn ôl astudiaeth a gyhoeddwyd gan Elise Dallimore, Julie Hertenstein a Marjorie Platt, mae galw ar hap yn darparu gwelliannau sylweddol nid yn unig i'r myfyrwyr unigol ond i'r ystafell ddosbarth (Dallimore, et al., 2004) Yn yr astudiaeth o'r enw “Impact of Cold-Calling on Student Voluntary Participation” canfu'r awduron fod llawer mwy o fyfyrwyr yn ateb cwestiynau'n wirfoddol mewn dosbarthiadau lle mae llawer o alw ar hap yn digwydd, a bod nifer y myfyrwyr sy'n ateb cwestiynau'n wirfoddol yn cynyddu dros amser mewn dosbarthiadau (Dallimore, et al., n.d.) 
Yr wyf yn cytuno y dylai athrawon allu dewis pwy i ofyn iddynt eu hunain yn hytrach na dibynnu ar system ar hap fel ffyn lolipop. Fodd bynnag, dylai athrawon sicrhau’u bod yn gofyn i bob disgybl (Mayer, 1997). Trwy holi pob disgybl, gallant wneud yn siŵr bod y disgyblion i gyd yn cymryd rhan weithredol ac nad oes ganddynt unrhyw un ar ei hôl hi heb iddynt wybod (Black & Wiliam, 1998). Yn gyffredinol, dywed athrawon pa bynnag fecanwaith ddefnyddiwch i ofyn cwestiynau, ansawdd eich cwestiwn, at bwy targedir ac ansawdd yr adborth sy’n cyfrif (Tasker & Cisneroz, 2019).

Hunan Asesu ac Asesu Cyfoedion
Strategaeth arall y defnyddiais yn ystod fy mhrofiad dysgu oedd hunan-asesu.  Gwelais hunan-asesu yn strategaeth dysgu pwerus sy’n medru asesu dysgu’u hunain yn fwy effeithiol. Mae’n caniatau i ddisgyblion fod yn hunan-ddibynnol yn eu gwaith gan ddangos bod modd i wella’u perfformiad academaidd trwy’u hymdrechion (Andrade & Brown, 2016). Gall hunan-werthuso grymuso’r disgyblion i reoli’u dysgu a thrwy hyn byddant yn llwyddo i weld eu cynnydd poitif a sut i wneud yn well y tro nesaf (Oscarson, 2013). Wrth i mi roi cyfleoedd i’r disgyblion hunan-werthuso yn ystod fy Mhrofiad Dysgu rhoddwyd cyfle i’r disgyblion i fyfyrio ar eu gwaith hwy er mwyn i’w wella a’i ddatblygu.  Wrth i mi rhoi cyfleoedd i blant y dosbarth I reoli dysgu’u hunain, gwnaeth hyn annog y plant i gynhyrchu gwaith o safon uwch (McMillan & Hearn, 2008). Gwelir hyn yn gylch cadarnhaol at ddangos gynnydd da (McMillan & Hearn, 2008).
Mae amcanion dysgu yn disgrifio cyfeiriad ar gyfer y disgyblion (Ayres, 2014).  Dylai pob penderfyniad am y wers ddibynnu ar yr hyn yr ydych yn gobeithio y bydd eich myfyrwyr yn gallu ei wneud o ganlyniad i'ch sesiwn (Ayres, 2014). Ar ddechrau pob gwers yn ystod fy Mhrofiad Dysgu rhoddais nod y wers clir a oedd yn cynnwys y prif sgil o’r disgrifiadau dysgu y Maes Dysgu a Phrofiad. Yn dilyn y nod, rhoddir y meini prawf llwyddiant sef rhestr o amcanion a oedd eisiau i’r plant i gynnwys yn eu gwaith (Furlong, 2020). Roedd hyn yn sicrhau bod y plant yn deall yr hyn oedd yn ddisgwyliedig yn eu gwaith. 
Gyda phrofiad, tystiais y mwyaf clir a chryno oedd y meini prawf llwyddiant, roedd y dealltwriaetha’r frwdfrydedd yn amlwg gan arwain at gyflawniadau da (Furlong, 2020).  Mae ymchwil wedi dangos bod disgyblion yn gwneud mwy o gynnydd pan fyddant yn cymryd rhan weithredol yn eu dysgu a’u hasesu eu hunain (Brown & Harris, 2013).  Mae datblygu hunan-asesu ac asesu cymheiriaid effeithiol yn cymryd cryn amser ac ymdrech (Brown & Harris, 2013).
Enghraifft o feini prawf llwyddiant llwyddiannus oedd yn y gwersi Maes Dysgu Iaith a Llythrennedd. Wrth weithio i fyny at dasgau poeth yr ysgrifennu estynedig roedd hi’n bwysig i ganolbwyntio ar bob un o’r camau cynnydd yn y gwersi blaenorol. Wrth ysgrifennu’r tasg poeth roedd y camau cynnydd yn bwydo’n naturiol mewn i’r Meini Prawf Llwyddiant a dyma’r pwyntiau roedd angen i’r disgyblion i ganolbwyntio arno (gwelir atodiad 1). Mae’n bwysig i nodi’r lefel o gefnogaeth oedd angen sy’n dangos gwahaniaethu a’r cymorth yn y dasg. Cytunir llywodraeth Cymru, gan ddweud “Bydd hunanasesu yn digwydd dim ond os yw athrawon yn helpu dysgwyr i ddatblygu'r sgìl, yn enwedig disgyblion cyrhaeddiad isel” (Llywodraeth Cymru, 2022). Yn sicr, trwy ddilyn y broses yma, roedd lefel o annibynniaeth yn cynyddu’n naturiol. 
Braf oedd gweld y disgyblion yn teimlo cyflawniad a balchder wrth iddyn nhw wybod eu bod wedi gwneud yr hyn a ddisgwylir (Furlong, 2020).  Hefyd, roedd yn cynyddu ymgysylltiad y disgyblion gan taw nhw oedd yn hawlio’r broses dysgu (Power, et al., 2020).
Strategaeth defnyddiol syml ond effeithiol a oedd yn helpu’r disgyblion i fod yn ddysgwyr myfyriol oedd system y goleuadau traffig. Roedd angen i’r disgyblion rhoi cylch lliw drws nesaf i’r nod y wers a oedd yn nodi dyfnder eu dealltwriaeth am y dasg.  Yn ogystal yr oedd yn helpu’r ffordd ymlaen. Enghraifft da ar fy ymarfer i ddangos hyn oedd gwers ar ddarllen amser. Gwelodd y disgyblion y cysyniadau darllen amser yn anodd ac wrth i mi farcio’u gwaith nodir nifer o smotiau coch ac oren a oedd yn dangos i mi yn syth bod angen atgyfnerthu’r cysyniadau yma eto cyn symud ymlaen.

Mae datblygu hunan-asesu i annog y disgyblion i fod yn fyfyriol yn hanfodol (Ward, et al., 2007). Sylweddolais bod angen i’r dysgwyr wybod yr hyn sy’n cael ei ganmol neu yr hyn sydd angen gwella (Sullivan, 1997). Techneg defnyddiol arall  oedd i ddefnyddio uwch-aroleuwyr gwyrdd i ddangos yr angen i wella ‘gwyrdd gwella’ ac roedd yr un pinc yn dangos canmoliaeth sef ‘pinc perffaith. Y polisi marcio ar fy ymarfer dysgu oedd bod angen cyfeirio yn ôl at y meini prawf llwyddiant wrth gynnig adborth. Gwelwyd eu bod yn hanfodol bod marcio wedi’i dargedu yn gysylltiedig gydag amcanion y wers a’r meini prawf llwyddiant. Dywed mewn dogfen gan Lywodraeth Cymru, “er mwyn bod yn effeithiol, dylid rhoi adborth cyn gynted â phosibl, dylai fod yn glir a dylai wneud i'r dysgwr feddwl” (Llywodraeth Cymru, 2022).  

Yn yr un modd mae disgyblion yn hunan asesu’u gwaith, mae asesu cyfoedion yn dilyn yr un cysyniad ond y tro yma i asesu deilliannau dysgu a pherfformiadau’u cyfoedion (Kane & Lawler, 1978). Doedd y dechneg yma ddim yn ddelfrydol yn y dosbarth. Anfanteision asesu cyfoedion oedd bod diffyg hyder disgyblion i roi adborth,  teimlo pwysau gan gyfoedion a ffrinidau yn dylanwadu ar ddibynadwyedd yr adborth a roddir gan y disgyblion (Orsmond, et al., 1996). Hefyd efallai y bydd myfyrwyr yn dueddol o roi’r un marc i bawb (Baker, 2008).  Felly, mae ymchwil yn dangos nad yw myfyrwyr yn ddigon brofiadol wrth asesu ei gilydd (Topping, 2009).
Ar y llaw arall, strategaeth positif o asesu gyda chyfoedion oedd y dull ‘Meddwl-Paru-Rhannu.’ Roedd rhoi amser meddwl a chyfathrebu gyda phartner yn ffordd hwylus i ymhelaethu ar y cwestiwn a rhannwyd (Hwb Cymru, n.d.). Wrth ddilyn y dechneg yma, sylweddolais bod pawb yn dasg oherwydd gwyddant gall yr athrawes i ofyn i unrhyw bâr i raeadru’u syniadau neu ymatebion. Mae hyn yn ddull rhyngweithiol o weithio ac yn golygu bod plant yn cyfathrebu gyda’i gilydd.
Dywed damcaniaeth datblygiad cymdeithasol Vygotsky gall datblygiad gwybyddol a gallu dysgu plentyn gael ei arwain gan ryngweithio cymdeithasol (McLeod, 2014).  Mae ei ddamcaniaeth yn datgan bod dysgu yn broses hanfodol gymdeithasol yn hytrach na thaith ddarganfod annibynnol (Daniels, 1996). Syniad damcaniaethol Vygotsky yw mai rhyngweithio cymdeithasol yw'r rhan hanfodol yn natblygiad gwybyddiaeth (Daniels, 1996). Yn 1978, dywedodd Vygotsky fod pob swyddogaeth yn natblygiad diwylliannol y plentyn yn ymddangos ddwywaith: yn gyntaf, ar y lefel gymdeithasol, ac yn ddiweddarach, ar y lefel unigol (McLeod, 2014).
Cytunir theori John Dewey fod angen i blant ryngweithio â phobl eraill ond hefyd i weithio ar eu pen eu hunain ac ar y cyd â'u cyfoedion ac oedolion (Allazzam, 2015). Mae’n aml yn cael ei weld fel cefnogwr dysgu trwy wneud - yn hytrach na dysgu trwy dderbyn (Allazzam, 2015). Credai fod pob plentyn yn weithgar, yn chwilfrydig ac eisiau archwilio (Dewey, 2014). Dywed Dewey dylai myfyrwyr fod yn rhan o dasgau a heriau bywyd go iawn, ac mae ei safbwynt yn parhau i ddylanwadu'n gryf ar y dull addysgol o ddysgu trwy wneud (Dewey, 2014)
Casgliad
I gloi, mae’r astudiaeth yma wedi arddangos egwyddorion pwysig a diddorol mewn Asesu ar gyfer Dysgu wrth resymu, datrys problemau ac i gydnabod cysyniadau allweddol. Yn ystod fy ymarfer dysgu, defnyddiais nifer o strategaethau Asesu ar gyfer Dysgu fel rhan o arferion o ddydd i ddydd.  Ond ar ôl adfyfyrio’n feirniadol yn yr aseiniad yma, gallaf werthfawrogi ei bwysigrwydd yn enwedig wrth ei gysylltu a Chwricwlwm i Gymru wrth i’r dysgwyr wneud cynnyd ar gyflymder da.    Yn ogystal, wrth astudio safbwyntiau ambell damcaniaethwr ar gyfer yr aseiniad yma, mae’n ddiamheuol bod cynnwys strategaethau yn bwerus i’r dysgu a’r addysgu heddiw. Felly, wrth i mi ystyried camau mewn profiadau yn y dyfodol, mae angen datblygu ar y strategaethau Asesu ar gyfer Dysgu gan galluogi’r disgyblion i gymhwyso’u gwybodaeth a’u sgiliau i sefyllfaoedd bywyd go-iawn. Sylweddolaf pwysigrwydd o feithrin “dysgwyr uchelgeisiol a galluog sy’n barod i ddysgu drwy gydol eu hoes”  (Llywodraeth Cymru, 2021).  Dylai asesu fod yn greiddiol wrth i ni fynd ati i gynllunio cwricwlwm a sicrhau bod y disgyblion yn cael profiadau eang a chytbwys yn seiliedig ar y pedwar diben (Llywodraeth Cymru, 2022). Wrth rhoi rhain ar waith, rydym yn sicrhau ein bod yn cynnal  disgwyliadau uchel ac “yn hyrwyddo lles personol a chenedlaethol, yn herio anwybodaeth a cham wybodaeth, ac yn annog dysgwyr i chwarae eu rhan fel dinasyddion effro a beirniadol” (Llywodraeth Cymru, 2022)

